|  |  |  |  |  |
| --- | --- | --- | --- | --- |
| Številka: | 43001-482/2020-01 |  | oznaka naročila: | A-10/21 G |
| Datum: | 30.12.2020 |  | MFERAC: | 2431-20-001805/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Rekonstrukcija mostu čez Dravo v Rušah (MB0261) na R2-435/1439 v km 1,950** |

**JN007919/2020-B01 - A-10/21; datum objave: 22.12.2020**

**Datum prejema: 30.12.2020   10:31**

**Vprašanje:**

Pozdravljeni !  
  
Naročnik je v točkah 3.2.3.3 (za vodjo del) in 3.2.3.4 (za ponudnika), v okviru Tehnične in strokovne sposobnosti med drugim določil, referenčne posle:  
  
a) Novogradnjo ali rekonstrukcijo premostitvenega s kabli prednapetega armirano betonskega objekta z razpetino med dvema sosednjima podporama vsaj 20 m  
b) Novogradnjo ali rekonstrukcijo premostitvenega s kabli prednapetega armirano betonskega objekta v vrednosti vsaj 1.000.000,00 (brez DDV)  
c) Novogradnjo ali rekonstrukcijo ceste v dolžini vsaj 100 m  
  
Ponudnik predlaga, da se zahteve glede referenčnih poslov spremenijo tako glede vodje del (točka 3.2.3.3) kot tudi za ponudnika (točka 3.2.3.4), tako, da se zahteva »Novogradnjo ali rekonstrukcijo premostitvenega s kabli prednapetega armirano betonskega objekta v vrednosti vsaj 1.000.000,00 Eur (brez DDV)«, preoblikuje tako, da glasi: Novogradnjo ali rekonstrukcijo premostitvenega armirano betonskega objekta v vrednosti vsaj 500.000,00 Eur (brez DDV)«. Namreč zahteva glede prednapetih kablov se po nepotrebnem podvoji in je vsebovana že v zahtevi Novogradnjo ali rekonstrukcijo premostitvenega s kabli prednapetega armirano betonskega objekta z razpetino med dvema sosednjima podporama vsaj 20 m, vrsta in narava del imajo namreč vsebinsko podobne elemente/faze del. Zahteve po referenčnih poslih, v smislu dokazovanja Tehnične in strokovne sposobnosti je treba presojati z vidika prvega odstavka 76. člena ZJN-3, ki določa, da lahko naročnik v razpisni dokumentaciji določi objektivna pravila in pogoje za sodelovanje, ki se lahko nanašajo na ustreznost za opravljanje poklicne dejavnosti, ekonomski in finančni položaj ter tehnično in strokovno sposobnost ponudnikov. Naročnik lahko v postopek javnega naročanja vključi le tiste zahteve, ki so potrebne za zagotovitev, da ima ponudnik ustrezne tehnične in strokovne sposobnosti za izvedbo javnega naročila, ki se oddaja. Določila točke 3.2.3.3 in 3.2.3.4 namreč omejujejo konkurenco in neposredno kršijo enakopravno obravnave ponudnikov, saj podvajanje zahtev tako za vodjo del kot potem tudi za ponudnika, ne smejo biti razlikovalni znak med ponudniki naročnik namreč mora zagotoviti, da med ponudniki na vseh stopnjah postopka javnega naročanja in glede vseh elementov ni razlikovanja (7. člen ZJN-3). Zahteva vrednost referenčnih del 1.000.000,00 Eur tudi ni sorazmerna predmetu javnega naročanja oz. ni smiselno povezana s predmetom javnega naročila (8. člen ZJN-3, pa tudi drugi odstavek 76. člena ZJN-3) in kot tako, dodatno omejuje konkurenco. Referenca je po svoji naravi dokazilo, da je ponudnik sposoben izvesti javno naročilo v zahtevanem obsegu in kvaliteti, saj z njo dokazuje, da je istovrstno gradnjo v preteklosti že uspešno izvedel.

**Odgovor:**

Strinjamo se z vami, da je tudi v interesu naročnika, da pridobi konkurenčne ponudbe večjega števila ponudnikov, vendar mora biti ponudnik glede na zahtevnost posla ustrezno usposobljen in opremljen.

Glede na dejstvo, da je potrebna referenca s prednapetimi kabli dejansko vsebovana v dveh referenčnih pogojih, se spremenijo referenčni pogoji navodil za pripravo ponudbe v točkah 3.2.3.3 (za vodjo del) in 3.2.3.4 (za ponudnika) tako, da se glasijo:

* + - 1. Zagotovljen mora biti vodja del, ki izpolnjuje naslednje zahteve:
* ima strokovno izobrazbo s področja gradbeništva
* vpisan je v imenik pri Inženirski zbornici Slovenije (IZS) kot pooblaščeni inženir ali kot Vz vodja del, s pooblastilom za vodenje celotne gradnje ali pretežnega dela gradnje zahtevnega in manj zahtevnega objekta
* zaposlen je pri gospodarskemu subjektu (ponudnik, partner, podizvajalec), ki nastopa v ponudbi
* aktivno govori slovenski jezik
* v zadnjih desetih letih pred rokom za oddajo ponudb je kot odgovorni vodja del, posameznih del ali gradbišča (nazivi po ZGO-1) oz. vodja gradnje ali vodja del (nazivi po GZ) na državni ali lokalni cesti vsaj enkrat vodil:
* novogradnjo ali rekonstrukcijo premostitvenega s kabli prednapetega armirano betonskega objekta z razpetino med dvema sosednjima podporama vsaj 20 m
* novogradnjo ali rekonstrukcijo premostitvenega armirano betonskega objekta v vrednosti vsaj 750.000,00 eur (brez DDV)
* novogradnjo ali rekonstrukcijo ceste v dolžini vsaj 100 m.

3.2.3.4 Ponudnik oziroma sodelujoči gospodarski subjekti mora izkazati naslednje uspešno izvedene referenčne posle na državni ali lokalni cesti iz zadnjih petih let pred rokom za oddajo ponudb:

1. novogradnjo ali rekonstrukcijo s kabli prednapetega armirano betonskega objekta z razpetino med dvema sosednjima podporama vsaj 20 m
2. novogradnjo ali rekonstrukcijo premostitvenega armirano betonskega objekta v vrednosti vsaj 750.000,00 eur (brez DDV)
3. novogradnjo ali rekonstrukcijo ceste v dolžini vsaj 100 m.

Naročnik objavlja čistopis Navodil za pripravo ponudbe\_S1.